Verdens Ende – FristedPedersen
I fredags tog jeg 1-times testen for at finde mine Hechmann trænings-zoner, men var lidt øm i ryggen. Jeg døjer lidt med højre side, lige under min skulder. Men jeg tog afsted og i starten gik det da også fint. Den første halve time gik rigtig fint, i ganske pænt tempo. De næste 20 minutter lige så, selv om tempoet var begyndt at gå lidt ned. Det var jo blot tegn på at jeg løb hurtigt, så det var helt fint. Efter 50 minutter begyndte det så at gå galt. Min ryg drillede i en sådan grad at jeg begyndte at løbe lidt ‘skævt’ og slet ikke benytte min højre arm – det gjorde simpelthen for ondt. Så efter 55 minutter, hvor tempoet for alvor var blevet sløvt, stoppede jeg. Det betød, at jeg måtte tælle de sidste 5 minutter af opvarmningen med for at få en 60 minutter måling, og det gav mig en distance, som var helt ens med den for 2 måneder siden: 10.75 kilometer. Ikke det jeg havde håbet på, men er nu også overbevist om, at havde jeg ikke haft problemer med ryggen, så var jeg kommet længere end 11 kilometer. Det må blive næste gang jeg tester.
Hechmannløbtræning